
ACTE  UNIC 


DECORACIÓ :  Sala  d'un  advocat  de  relativa  importàn- 
cia. Porta  d'entrada  en  segon  terme  lateral  dreta.  Al  mig 
del  fons,  balcó.  Taula  escriptori,  amb  silló,  a  Vesquerra, 
primer  terme,  amb  tinter,  papers,  etc.  Detalls  propis  del 
lloc  d'acció. 


ESCENA  PRIMERA 

CANUT,  criat  de  la  casa,  en  mànegues  de  camisa,  i 
amb  uns  espolsadors,  apallissant  els  mobles  per  a  treure'ls- 
hi  la  pols.  Balcó  i  porta  d'entrada  tot  obert.  Al  compàs 
dels  cops  que  dóna  als  mobles,  hi  canta  una  cançó  de  poca- 
solta.  En  NONITO,  jove  una  mica  nyicris,  però  decidit, 
entra  a  escena  per  la  porta  de  la  dreta. 

NoNi.     Alsa,  alsa !  Quin  boxeo  de  mobles !  Veiam  si*n 

sortiràs  campió  d'aquest  match,  Canut. 
Canu.     Ah,  és  vostè,  senyoret  Nonito ! 
NoNi.     Jo  mateix  tal  com  me  veus. 
Canu.     Com  s'ha  atrevit  a  entrar  fins  aquí  al  despaitx ! 
NoNi.     Perquè  tot  ho  he  trovat  obert  de  bat  a  bat. 
Canu.     Es  perquè  surti  la  pols. 
NoNi.     La  pols  surt  i  entro  jo. 
Canu.  Però... 

NoNi.     No  hi  posis  peros  ni  peres.  Vinc  decidit  a  parlar 

amb  el  meu  amor. 
Canu.     Amb  mí!  No  dec  ésser  jo,  eh? 
NoNi.     No.  Tu  ets  massa  lleig. 

Canu.     Lleig!  No  pas  per  tothom  ho  soc:  que  la  Quitè- 
ria  del  forn... 

NoNi.     Si  fins  el  nom  tens  lleig.  Canut!  Una  cosa  tan 

buida.  Canut! 
Canu.     Doncs  miri,  la  Quitèria  em  troba  molt  ple. 

NoNi.  Deixem-la  estar  a  la  Quitèria,  i  anem  per  la  meva 
estimada. 

Canu.     La  senyoreta  Niteta,  vol  dir ! 

NoNi.     Sí.  La  filla  del  teu  amo. 

Canv.     Dispensi,  senyoret  Nonito,  això  d'amo... 

NoNi.     Doncs  que  vols  que  diga,  el  teu  principal? 

Canu.     Això  ja  m'agrada  més. 

NoNi.  Vui  parlar  amb  la  filla  del  teu  principal,  i  com 
que  per  arribar  al  principal  és  precís  passar  per 
l'entressol,  i  tu  ho  vens  a  ésser  l'entressol,  a  tu 
vinc. 

Canu.     Està  molt  ben  dit  això. 
NoNi.     Deixa'm  acabar. 
Canu.  Aboqui. 

NoNi.  A  tu  vinc:  et  dono  una  pesseta  en  calderilla,  per- 
què no  la  tinc  en  plata,  i  et  dic  que  portis  aquí 
a  l'hermosa  Niteta. 

Canu.  Això... 

NoNi.     Això,  que? 

Canu.  Això  de  la  pesseta,  encara  que  en  peces  menudes, 
ho  trobo  bé.  El  que  no  trobo  és  la  mena  de  manera 
que  la  senyoreta  parli  a  soles  amb  vostè,  perquè 
si  el  meu  principal  els  hi  atrapa... 

Noni.     Que ! 

Canu.  Que  pot  tenir  per  cosa  segura  que  el  farà  sortir 
pel  balcó. 

NoNi.  El  senyor  Saladrigas  no'm  coneix.  I  si  fos  cas 
que  ens  atrapés,  dient-li  que  vinc  per  una  consul- 
ta d'advocat,  com  que  ell  ho  és,  estarem  salvats. 

Canu.  Li  farà  pagar  la  consulta,  que  ell  no  treballa  pas 
de  franc. 

NoNi.     No  hi  fa  res:  pagaré. 

Canu.     Dos  duros. 

Noni.     No.  He  dit  una  pesseta. 

Canu.     Per  mi,  sí.  Per  ell  dos  duros. 

Noni.     Tu  cobra  primerament.  Té,  aquí  tens  la  pesseta. 

(Ara  li  dóna  i  ell  la  compta). 

Canu.     Noranta-cinc  cèntims  hi  han. 
Noni.     No  en  tinc  més  de  solts. 


Canu.     i  aquesta  pessa  porta  perilla:  és  francesa:  No  les 
volen. 

NoNi.     Ja  t'he  dit  que  no  en  tinc  cap  més  de  sola. 

Canu.     No  hi  fa  res :  dongui-me-la  acompanyada. 

NoNi.     Ves,  ves:  no  siguis  bromista.  Ves  a  avisar  a  la 

senyoreta  que  jo  soc  aquí. 
Canu.     Es  que... 

ESCENA  II 
Dits  i  NITETA  per  Vesquerra, 

NiTE.     Que  veig  I  Nonito... 
NoNi.     Niteta!  Carat-melo  dols. 
Nite;.     Nonito!  Pa  de  pessic  meu. 
NoNi.     Platet  de  crema. 
Nite.     Confitura  del  meu  cor ! 
NoNi.     Arrop  de  la  meva  vida. 

Canu.     Ui,  ui!  Amb  tanta  dolçor  potser  em  faran  aga- 
far mal  de  caixal. 
NoNi.     Que  dius  ,Canut ! 

Canu.     Que  ho  tanco  tot  i  que  vostès  ja  poden  anar  fent, 
perquè  jo  no  veig  res. 

{Tanca  el  balcó). 

NoNi.     Escolta,  Canut. 
Canu.  Mani. 

NoNi.     Torna'm  la  calderilla. 
Canu.     Ai,  ai !  Per  que  ? 

NoNi.     Perquè  la  Niteta  ha  vingut  sense  la  teva  inter- 
venció. 

Canu.     Ara  és  vostè  el  que  està  de  broma.  Je,  je! 

NoN..     No  estic  de  broma,  que  ho  dic  en  serio. 

Canu.     Bé  prou  que  me  la  guanyaré  la  pesseta  vigilant 

que  no  els  sorprengui  el  senyor  Saladrigas. 
Non(.     Si  ho  fas  així,  està  bé.  Ja  pots  marxar. 
Canu.     (No't  creguis  que  vigili  gaire  més  de  noranta 

cinc  cèntims  amb  una  pessa  falsa.  No  soc  pas 

tonto  jo.  Anem  a  veurer  si  puc  atrapar  a  la  Qui- 

tèria  del  forn.) 

(Se'n  va  per  la  dreta). 

ESCENA  III 
NONITO  i  NITETA. 

NoNi.  Niteta! 

NiTE.     Nonito ! 

NoNi.     M'estimes  ? 

NiTE.  Molt. 

NoNi.     Fins  on? 

NiTE.     Fins  al  Cel.  I  tú? 

Noxi.     Jo  més  am.unt.  Set  pisos  més  amunt.  Fins  al 

séptimo  cielo.  Que't  sem.bla? 
NiTE.     Que  caldrà  assensor  per  a  pujar-hi. 
Noxi.      El  que  cal  és  que  tu  m'estimis  força,  força. 
NiTE.      No  tinc  més  forces  per  a  estimar-te. 
NoNi.     Niteta,  que  ets  bonica ! 

NiTE.     Nonito,  que  ets  atrevit !  Com.  has  pogut  arribar 
fins  aquí ! 

NoNi.     Perquè  tot  ho  he  trobat  obert. 

NiTE.     Es  que  el  meu  pare  està  a  punt  de  venir,  i  si  em- 

troba  aquí  amb  un  desconegut...  Perquè  a  tú  no't 

coneix,  veritat? 
NoN..     No  que  no'm  coneix:  però  ja'm  coneixerà  quan 

ens  casem. 
NiTE.     Casar-nos,  dius  ! 

NoNi.     Que  no  ho  vols  ésser  tú  ben  meva  com  jo  ja  soc 

•         ben  teu?  Lladre  ! 
NiTE.      Lladre  em  dius !  Que  t'he  robat  i 
NoNi.      El  cor,  el  cor  m'has  robat:  que  no  me'l  trobo  en 

en  lloc  de  la  persona. 
NiTE.     Busca  bé,  que  te'n  trobaràs  dos  de  cors:  el  teu  i 

el  meu,  que'l  que  me  l'ha  robat  ets  tú. 
NoNi.     Així  digues  que  tots  dos  ho  som  de  lladres  ! 
NiTE.     Tots  ^dos,  sí. 

NoNi.     Ja  que  ho  som,  just  és  que  ens  ajuntem  de  mans, 
que  anem  a  cercar  un  capellà  i  que  ens  tiri  el  llaç. 
NiTE.     El  llaç  com  als  gossos ! 
NoNi.     El  llaç  matrimonial  vui  dir,  tonta. 

NiTE.  Ai,  que  això  no  pot  ésser!  Ai,  que  som  molt  des- 
graciats !  Ai,  que  tú  no  pots  ésser  meu !  Ai,  que 
jo  no  puc  ésser  teva!  Ai,  ai! 

NoNi.     Ai,  ai  1  Per  que  no  ? 

NiTE.     Perquè  el  meu  pare  vol  casar-me  amb  un  altre. 
NoNi.     Això  passa  en  moltes  comèdies,  però  tot  s^arre- 
gla  a  la  fi. 

NiTE.     Es  que  el  meu  pretendent  és  molt  ric. 
NoNi.     Jo  no  soc  pobre. 

NiTE.  Te  molt  terreny  a  les  afores  de  Barcelona  en  un 
lloc  que  hi  te  de  passar-hi  un  tramvia,  i  aquests 
terrenys  guanyaran  molt. 

NoNi.     Jo  també  en  tinc  de  terrenys  fora  de  Barcelona. 

NiTE.     Però  tú  no  deus  tenir  tramvia. 

NoNi.     No,  això  no. 

NiTE.  Ho  veus !  Ell  té  més  aventatges  que  tú  als  ulls 
del  meu  pare  que  és  un  bon  xic  avar. 

NoNi.     I  qui  és  aquest  pretendent?  El  conec  jo? 

NiTE.  Es  el  senyor  Màrfegues,  un  procurador  de  Santa 
Perpètua  de  la  Moguda. 

NoNi.     Aquell  vell! 

NiTE.  Sí  que  ho  és  de  vell.  Per  això  que  és  vell  és  que 
no'l  vui  jo. 

NoNi.     Si  fos  jove  sí  que'l  voldries,  eh?  Pels  terrenys 

i  el  tramvia  el  voldries ! 
NiTE.     No,  no.  Ni  amb  tramvia,  metro  ni  funicular  el 

vui.  Jo  sols  t'estimo  a  tú. 
NoNi.     Com  en  les  comèdies,  igual  que  en  les  comèdies. 

Ja  ho  arreglaré  jo  això. 
NiTE.     Ho  veig  difícil,  perquè  el  senyor  Màrfegues... 
NoNi.     Deixa't  de  màrfegues  ara. 

NiTE.     Es  que  el  meu  pare  essent  advocat  com  és  i  el 

meu  pretendent  procurador... 
NoNi.     Que  procuri  per  ell,  que  jo  ja  procuraré  per  mí. 
NiTE.     Que  penses  fer? 

NoNi.     De  moment  presentar-me  al  teu  pare  i  demanar-li 

la  teva  mà. 
NiTE.     Es  nútil.  Et  dirà  que  no. 
NoNi.     Ja  veurem  lo  que'm  dirà. 

NiTE.     Si  massa  insisteixes,  com  que  té  el  seu  gènit, 

d'una  puntada  de  peu  al...  al  darrera  de  la  panxa, 

et  farà  sortir  al  carrer. 
NoNi.     Això  és  bo  per  dir.  Però  jo  no  soc  pas  feble. 

Encara  que  set-mesó,  soc  un  Sanson. 
NiTE.     De  nom  sí  que  ho  ets.  Nonito  Sanson.  No  és 

així  com  te  dius? 
NoNi.     Sí.  De  nom  i  de  fets  ho  soc  de  Sanson. 
NiTE.     No  ho  sembles  pas! 

NoNi.     Es  que  tú  encara  no  m'has  vist  per  dintre.  Vui 

dir  que  no  coneixes  la  meva  força  de  voluntat. 
NiTE.     Així  i  tot... 

NoNi.     Triomfarem,  no  ho  dubtis  Nititeta  meva. 
NiTE.     Ai,  Noninito  meu,  som  molt  desgraciats. 
NoNi.     No  sé  per  que! 
NiTE.     Perquè  sí  que  ho  som. 

NoNi.  No  ho  diguis  això.  No  ho  pensis.  M*agafa  de- 
falió,  tinc  mal  de  cor... 

NiTE.     Que  no  has  esmorzat  encara?  Ja  és  hora. 

NoNi.  Xacolata  i  cafè  amb  llet  sucant-hi  dos  llonguets  i 
una  ensiamada,  he  esmorzat. 

NiTE.     I  doncs  per  que  dius  que't  sens  amb  defalió? 

NoNi.  Perquè  ets  tú  qui  me'l  fa  sentir  amb  el  ^teu  pes- 
simisme... 

(De  cop  refent'Se.) 

Però  no,  no.  Ara  més  que  mai  devem  mostrar  for- 

titud.  No  tinguis  por,  Niteta.  Dintre  meu  porto 

un  canó  del  42  a  punt  de  disparar. 
NiTE.     Animo !  Animo,  doncs  i...  I  dispara'l  aqueix  canó. 

Si  és  precís  jo  te  l'encendré. 
NoNi.     Així  m'agrades,  Niteta  meva. 
NiTE.  Valor. 

Sentint  passos  per  la  dreta.) 

Ai !  El  meu  pare. 
NoNi.     Si  que  ha  vigilat  bé  aquell  ximplet  d'en  Canut. 

ESCENA  IV 

Dits  i  el  Sr.  SALADRIGAS  advocat.  Ve  amb  uns  plecs 
com  escriptures, 

Sr.  S.    Eh !  un  jove  aquí ! 
NiTE.     Sí.  Un  jove  que  ha  vingut  per... 
NoNi.     Per  a  fer-li  una  consulta.  Sí,  senyor,  una  con- 
sulta d^advocat. 
Sr.  S.    Essent  així...Deixa^ns  sols,  noia. 
NiTE.     Molt  bé  diu  papà. 

NoNi.     (Retira't,  però  escolta  darrera  de  la  porta). 
NiTE.     (Així  ho  faré). 

{Se'n  va  per  la  dreta), 
Sr.  S.    Permeti'm  que'm  posi  en  situació,  jove. 
NoNi.     Posi's  com  vulgui. 

(El  Sr,   SALADRIGAS   es  treu  l'abric 
es  posa  un  casquet,  seu  a  la  seva  taula  escrip- 
tori, neteija  les  ulleres,  se  les  cala,  d'una  cap- 
ça  de  rapé  pren  un  polvo,  i  per  fi,  diu) 
Sr.  S.  Segui. 
NoNi.  Gràcies. 

(Ho  fa  davant  i  junt  a  la  taula,) 
Sr.  S.    Ja  pot  anar  dient.  L'escolto. 
NoNi.     Començaré  dient-li  que  jo  estic  enamorat. 
Sr.  S.    i  pot  ser  no  sap  la  casa? 
NoNi.     Sí,  senyor,  que  la  sé. 
Sr.  S.    Vagi  dient. 

NoNi.     Estic  enamorat  com  un  burro,  permeti  la  compa- 
ració. 

Sr.  S.    Està  bé.  Vagi  dient. 

NoNi.     Sí,  senyor:  un  burro  com  vostè... 

Sr.  S.    Que  diu  ara,  jove ! 

NoNi.     Com  vostè  pot  comprendre,  si  és  que  ho  ha  estat 
mai. 

Sr.  S.    No  crec  haver-ho  estat  mai  de  burro,  ei,  que  jo 

ho  sàpiga. 
NoNi.     Ni  quan  se  va  casar? 
Sr.  S.    Home,  tan  dirà... 


NoNi.     No  va  casar-se  enamorat  vostè? 

Sr.  S.    Ah,  això  sí.  Molt  enamorat. 

NoNi.     Doncs  això  és  lo  que  he  volgut  significar. 

Sr.  S.    Vagi  dient. 

NoNi.     Estic  enamorat  d'una  noia  molt  maca. 

Sr.  S.    Sempre  ho  són  de  maques  les  noies  de  qui  ens 

enamorem. 
NoNi.     Es  que  aquesta  ho  és  molt. 

Sr.  S.    No  li  faré  la  contra.  Deia  que  vostè  està  enamo- 
rat d'ella? 
NoNi.     Sí,  senyor. 
Sr.  S.    i  ella  ho  està  de  vostè? 
NoNi.     També.  Molt. 

Sr.  S.    Doncs  cap  a  la  Vicaria  falta  gent.  Casin-se. 
NoNi.     Aquí  està  la  dificultat  i  en  aquest  punt  comença 

la  consulta. 
Sr.  S.    Vagi  dient. 

NoNi.  Es  el  cas  que  el  pare  de  la  noia  del  meu  amor, 
que  és  un  bon  xic  agarrat,  vol  casar-la  amb  un 
vell  estantís.  Compren  el  sentit  del  cas? 

Sr.  S.    Vaig  comprenent. 

NoNi.  Tant  ella  com  jo,  no  sabem  que  fer  per  a  poguer- 
nos  unir  legalment,  perquè  això,  sí,  tot  ho  volem 
fer  amb  legalitat.  Tot  pel  conducte  legal.  Però 
com  fer  desistir  al  pare  del  casament  del  vell? 

Sr.  S.    Ella  és  bona  noia? 

NoNi.     Molt  bona.  Es  una  pera  confitada. 

Sr.  S.  (Pren  un  polvo,) 

Caratzus!  Vui  dir,  si  és  dòcil,  obedient.,. 

NoNi.  Molt.  Tinc  per  segú  que  no  farà  res  que  no  ho 
aconcelli  el  seu  pare. 

Sr.  S,    Es  natural.  Els  pares... 

NoNi.     Ni  han  de  molt  raros,  i  el  d'ella  és  un  d'ells, 

Sr.  S.    Sí,  ni  han  de  moltes  menes.  Vagi  dient. 

NoN.     Vostè  com  advocat,  com  a  home  de  ploma,  no  deu 

tenir  pèl  de  tonto,  veritat? 
Sr.  S.    Home,  tenint  ploma  com  vostè  diu,  és  natural  que 

no  tingui  pèl. 
NoNi.     No  és  això  lo  que  vui  significar. 
Sr.  S.    Sí,  ni  han  de  molt  raros.  Vagi  dient. 

NoNi.  Jo  el  que  voldria  de  vostè,  i  per  això  he  vingut 
a  consultar-lo,  és  que  em  digui  que  faria  en  el 
meu  lloc.  Que  ens  aconcella  que  fem  tant  jo  com 
ella  perquè  el  seu  pare  es  vegi  obligat  a  casar-nos. 

Sr.  S.    Ha  dit  vostè  que  la  noia  l'estima  de  bona  veritat? 

NoNi.     Sí,  senyor:  de  tot  cor. 

Sr.  S.    Que  no  vol  al  vell? 

NoNi.  No  el  vol  encara  que  fos  jove  aquest  vell,  perquè 
soc  jo  qui  l'ha  fletxat. 

Sr.  S.  Vostè  en  té  alguna  prova  del  seu  amor.  Algun 
escrit  voluntariós  que  en  cas  de  necessitat  es  po- 
gués  fer  constar... 

NoNi.  Com  tenir,  tinc  una  postal  que  va  enviar-me  fe- 
licitant-me pel  sant  en  la  que  hi  han  dos  colomets 
que  es  donen  el  bec. 

Sr.  S.  Veiam-la  aquesta  postal.  Veurem  que  diu,  quin 
partit  se'n  pot  treure. 

NoNi.  No  la  porto  damunt.  La  guardo  a  casa  dintre  de 
una  capsa  de  mitxons  perquè  ningú  la  trovi. 

Sr.  S.  Efectivament.  Mal  pot  pensar-se  ningú  que  entre 
els  mitjons  amagui  les  prendes  del  seu  amor.  Pe- 
rò que  diu  aquesta  postal?  Vostè  ho  recorda? 

NoNi.     De  tota  recordança.  Està  escrita  en  vers  empes- 
cat per  ella  mateixa,  i  diu  així : 
En  el  dia  de  tu  santó 
te  quiero  tanto,  Nonito... 
Jo  em  dic  Nonito  per  servir-lo.  Nonito  Sanson. 

Sr.  S.    Està  bé.  Vagi  dient. 

No^i.  En  el  dia  de  tu  santó 

te  quiero  tanto,  Nonito, 
que  el  pensamiento  no  quito 
de  tu  querer  tanto,  tanto,  tanto,  tanto. 
Que  li  sembla? 

Sr.  S.  Que  hi  sobren  dos  tantos.  Però  res  hi  fa.  Res  es 
pert  per  carta  de  mes. 

NoNi.     No:  de  carta  no  en  tinc  cap. 

Sr.  S.    Amb  lo  que  m'ha  dit,  ja  en  tenim  prou. 

NoNi.     Sí?  Que  ens  aconcella,  doncs? 

Sr.  S.  Escolti  bé.  Ara  mateix,  vostè  llogui  un  auto  i  s'hi 
fica. 

NoNi.     Sí,  senyor. 

Sr.  S.    Fa  que  la  seva  estimada  també  s'hi  fiqui. 

NoNi.     Sí,  senyor:  ens  hi  ficarem. 

Sr.  S.    Fent  per  manera  de  que  la  gent  els  vegi  junts. 

NoNi.     Sí,  senyor,  ho  farem. 

Sr.  S.     Quants  més  testimonis,  millor. 

NoNi.      Sí,  senyor.  I  que  més. 

Sr.  S.  Com  un  llamp,  marxen  a  qualsevol  poble  d'aquí  a 
la  vora. 

NoNi.     A  Santa  Maria  del  Corcó,  a  l'Esquirol. 
Sr.  S.    No  cal  anar  tan  lluny. 

NoNi.     Ho  deia,  perquè  al  Corcó  no'm  coneix  ningú. 
Sr.  S.    Al  contrari.  Convé  escollir  un  lloc  on  tothom  pu- 
gui tenir  esment  de  la  seva  arribada. 
NoNi.     Doncs  a  Roda,  que  el  Nunci  és  molt  amic  meu. 
Sr.  S.    Això  mateix,  a  qualsevol  fonda  de  Roda. 
NoNi.     I  un  cop  allí,  que  fem? 

Sr.  S.  Des  de  Roda  escriu  vostè  una  carta  al  pare  de  la 
noia  dient-li  el  que  han  fet  i  on  se  troven.  I  com 
que  la  notícia  de  la  seva  escapatòria  a  Roda  ja 
haurà  rodat  prou,  no  caldrà  més  que  esperar  el 
perdó  del  pare,  qui  no  podrà  menys  que  donar-lo 
per  a  salvar  el  seu  honor,  ofegant  així  el  dir  de 
de  la  gent.  Compren  la  jugada? 

NoNi.     Sí,  senyor. 

Sr.  S.    Que  li  sembla,  jove? 

NoNi.     Això  és  lo  que  vostè  ens  aconcella  que  fem? 
Sr.  S.    Tal  com  li  dic.  Medicina  segura. 
NoNi.     Molt  bé.  I  quan  val  aquesta  recepta. 
Sr.  S.    Que  li  diré...  De  una  consulta  corrent,  ne  faig 
pagar  dos  duros,  però  d'aquesta...  Vostè  mateix. 
No^i.     Li  sembla  sis  pessetes? 
Sr.  S.    No  m'ha  entès.  Vui  dir  que... 
NoNi.     Set  pessetes? 
Sr.  S.  Home. 
NoNi.     Vuit  pessetes ! 
Sr.  S.     Vagi  dient. 

NoNi.     Perquè  no  digui...  Aquí  té  un  bitllet  de  50.  Co- 
bri el  que  siga. 
Sr,  S.    Està  bé.  Gràcies. 

NoNi.     No  em  torna  res? 

Sr.  S.  Vaja,  perquè  no  digui,  li  tornaré  tres  duros,  que 
són  els  que  se'n  farà  d'auto.  Pot  ben  dir  que  jo  li 
pago  Tauto. 

NoNi.     I  jo  li  quedo  molt  agraït. 

Sr.  S.    Ja  recorda  bé  tots  els  detalls? 

NoNi.     Sí,  senyor:  Auto,  Roda,  fonda,  carta,  i... 

Sr.  S.    i  granota  ficat  al  cove.  No  ho  dubti :  casament  fet. 

NoNi.     Vostè  ho  creu  així? 

Sr.  S.    Li  asseguro:  cosa  feta.  Paraula. 

NoNi.     Xòquil.la.  Li  prenc  la  paraula.  Ja  ens  veurem. 

Sr.  S.    Quan  vulgui,  jove.  Mani  i  disposi. 

NoNi.  Igualment. 

(El  Sr,  SALADRIGAS  Vacompanya  fins  a 
la  porta,  i  refregant-se  les  mans  amb  satis- 
facció, torna  a  la  taula,  pren  un  polvo  i  s'es-, 
cura  les  ungles  amb  un  trempa-plomes). 

Sr.  S.  Set  duros !  El  dia  no  comença  pas  malament !  Je, 
je!  La  veritat  és  que  el  concell  que  he  donat  a 
aquest  jove,  no  te  preu.  No  en  quedarà  poc  de 
sorprès  el  pare  de  la  noia  quan  rebi  la  notícia  de 
la  seva  fugida  a  Roda!  Je^  je!  M'agradaria  po- 
guer  veure  la  cara  que  hi  farà,  el  seu  posat  de 
sorpresa  !  Quina  cara  d'imbècil !  Deu  ésser  molt 
animal  aquest  pare !  Bada  molt,  pobre  home  1 


^  ESCENA  V 

Dit  i  CANUT. 

Canu.  Senyor  Saladrigas. 
Sr.  S.    Que  hi  ha.  Canut! 

Canu.     Hi  ha  en  Ton,  el  carnicer  d'aquí  la  plasseta,  que 

el  vol  veure. 
Sr.  S.    En  quin  sentit? 

Canu.     En  el  senti  de  que...  De  que  el  vol  veure...  mi- 
rant-lo. 
Sr.  S.  Ximplici! 
Canu.     Canut  em  dic 

Sr.  S.     Es  igual. 

Canu.     Igual?  No  ho  sabia. 

Sr.  S.    Em  vol  veure  com  a  persona  particular  o  com  a 
advocat  ? 

Cakv.     No  sé  tant.  No  més  m'ha  dit  que  vol  parlar-ii 

d'un  pas  que  li  passa. 
Sr.  S.    Una  consulta  ! 

Canu.     Això  deu  ésser.  Li  dic  que  entri? 

Sr.  S.     No  encara.  Dígali  que  estic  molt  enfeinat,  però 

per  ésser  ell  qui  és,  el  rebré  tot  seguit. 
Canu.     Molt  bé  diu. 

Sr.  S.     Fins  que  toqui  el  timbre  no  el  fassis  entrar. 
Canu.      Sí,  sen3^or.  (Diu  que  està  molt  enfeinat,  i  s'es- 
cura les  ungles!  No  ho  entenc!). 

(Se'n  va). 

Sr.  S.    Fem  veure  que  tot  això  són  escriptures  i  docu- 
ments per  a  estudiar. 

(Escampant  papers  damunt  de  la  taula). 
Això  dóna  molta  importància  a  un  advocat. 

iPren  un  polvo,  i  toca  el  timbre,) 


ESCENA  VI 

Sr.  SALADRIGAS  i  TON  amb  devantal  de  carnicer. 
Tipo  roig  de  cara  i  veu  plena. 

Ton.      Amb  permís. 

Sr.  S.    Hola  Ton.    Espereu  un  moment  que  apilotaré 

aquests  protocols. 
Ton.      Passi,  fassi.  Per  mi  no  estigui.  Ja  esperaré. 
Sr.  S.    Un  moment  no  més. 

Ton.      Es  veu  que  té  molta  feina,  senyor  Saladrigas... 

Sr.  S.    Molta,  molta.  Treballo  molt. 

Ton.      Claro.  Hi  han  tants  embolics  pel  món... 

Sr.  S.    Sí,  això  estava  molt  embolicat,  però...  Vaja,  ja 

està.  Ja  estic  per  vos,  Ton.  Que  desitjeu  de  mí, 

en  què  puc  servir-vos. 
Ton.      Un  servidor,  vinc  per  a  explicar-li  un  cas, 
Sr.  S.   Una  consulta? 

Ton.      Gairebé  que  sí. 

Sr.  S.    Preneu  seient  i  aneu  dient. 

Ton.      Sí  senyor. 

Sr.  S.    Veiam  que  és  aquest  cas. 

Ton.      Senzillament,  que  jo,  com  crec  que  vostè  ja  sap, 

soc  carnicer, 
Sr,  S.    Sí  que  ho  sé  i  bé  prou  que's  veu. 

(Pel  devantal  que  porta). 
Ton.      i  com  crec  que  vostè  deu  sapiguer,  pago  la  meva 

contribució. 

Sr.  S.    Això  ho  suposo.  Tothom  la  paga,  en  més  o  menys. 
Ton.      Jo  la  pago  en  més. 
Sr.  S.    Voleu  dir  pujada? 
Ton.      A  dalt  de  tot. 
Sr.  S.    Aneu  dient. 

Ton.      i  com  que  la  pago,  tinc  dret  per  a  exposar  al  pú~ 

blic  la  meva  vianda. 
Sr.  S.    Es  de  raó. 

Ton.  Doncs  bé:  avui  com  tots  els  dies,  he  exposat  en 
la  botiga  vora  el  carrer,  un  xai,  per  cert  molt 
tendre,  i  amb  molta  netedat  de  carn,  perquè  jo, 
mal  m'està  el  dir-ho,  en  això  de  la  netedat  soc 
molt  net. 

Sr.  S.    Aneu  dient. 

Ton.  Doncs  bé:  tenia  com  dic  el  xai  penjat  a  la  porta, 
i  dintre  de  la  botiga  estava  jo  despatxant  a  una 
parroquiana  casada  de  poc  amb  el  magatzèm  de 
grans  de... 

Sr.  S.    Que  dieu !  Casada  amb  un  magatzèm ! 
Ton,      No  !  Amb  el  fill  del  magatzèm  de... 
Sr.  S.    Al  gra,  al  gra. 
Ton.      Si  senyor,  ja  hi  soc  al  gra. 

Sr.  S.  Vui  dir,  al  xai !  Al  xai,  que  teniu  penjat  a  la  porta: 
que  ell  em_  sembla  que  és  el  protagonista  d'aquest 
qüento. 

Ton.  No  és  qüento,  que  és  història.  Ha  passat  tal  com 
li  dic, 

Sr.  S.    Veiam  que  ha  passat.  Aneu  dient. 
Ton.      Doncs  ha  passat  que  estava  jo  despatxant  a  la 
granera  casada  de  poc,  que  per  certus  és  molt 

alegroia... 
Sr.  S.    Al  xai,  al  xai. 

Ton.      Si  senyor,  al  xai.  Quan  de  cop  al  carrer  sento  un 

gran  avalot  de  crits  i  rialles...  I  sap  que  era? 
Sr.  S.    No  sé...  Aneu  dient. 

Ton.  Doncs  era  que  un  gos  havia  pegat  tan  forta  cai- 
xalada  al  meu  xai,  que,  arrecant-li  un  bon  troç 
de  carn,  fugia  carrer  avall  corrent  com  un  es- 
peritat. 

Sr.  S.    Caratzus !  Deuria  tenir  molta  fam  aquest  gos ! 
Ton.      Pot  contar  quina  carpanta  treginava  quan  les  ha 

empreses  amb  la  carn  crúa. 
Sr.  S.    i  bé,  vos  que  voleu  fer-hi  en  això !  Que  preteneu ! 
Ton.      Pretenc  que  com  jo  pago  la  meva  contribució  i 

tinc  dret  a  exposar  la  meva  carn  al  públic... 
Sr.  S.    La  vostra  o  la  del  xai? 

Ton  La  del  xai.  No  vui  veure  atropellada  la  meva  bès- 
tia per  una  altra  bèstia  que  resulta  més  bèstia 
que  lo  meva  bèstia.  No  sé  si  m^enten ! 

Sr.  S.    Parleu  més  clar  i  ens  entendrem. 

Ton.  En  una  paraula,  que  vui  que  Tamo  del  gos  m'in- 
demnitzi. 

Sr.  S.    Això  és  molt  just. 

Ton.      Vostè  ho  creu  així,  senyor  Saladrigas? 

Sr.  S.    Es  de  llei. 

Ton.      Me  n'alegro  de  la  seva  conformitat.  Ja  veig  que 

ens  entendrem. 
Sr.  S.    Abans  de  tot:  teniu  testimonis?  Algú  que  hagi  vist 

la  feta  del  gos? 
Ton.      Sí  senyor.  Ho  han  vist  el  Borni  de  cal  Ullastres  i 

el  beta-filero  del  davant  de  casa. 
Sr.  S.    El  senyor  Poy,  el  que  té  un  ull  de  vidre? 
Ton.      El  mateix.  Tots  dos  m'han  dit  que  estan  disposats 

a  declarar  la  veritat. 
Sr.  S.    Malament!  Tindrien  d'ésser  dos. 
Ton.      Ja  li  dic  que  són  dos. 

Sr.  S.    Sí,  però  tots  dos  estan  mancats  d'un  ull,  i  resulta 

que  no  més  ne  fan  un. 
Ton.      Té  raó  Calla !  Ja  en  tinc  tres  d'ulls. 
Sr.  S.   Un  altre  borni? 

Ton.      Sí  que  ho  és,  però  no  pas  dels  ulls  de  la  cara. 
Sr.  S.    No  !  Com  s'enten  això ! 

Ton.  Se'n  diu  d'apellido.  L'estanquer  del  costat  de  casa. 
El  coneix? 

Sr.  S.    Prou.  Es  client  meu:  però  es  diu  Bori. 

Ton.      Pel  barri  li  diem  senyor  Borni. 

Sr.  S.    Està  bé.  Amb  aquest  ja  farem.  Haveu  dit  que  tots 

estan  disposats  a  declarar,  eh? 
Ton.      Com  que  han  vist  ben  bé  al  gos  com  pegava  den- 

tallada  i  fugia. 
Sr.  S.    Essent  així  podeu  dir  que  teniu  el  plet  guanyat. 
Ton.      En  vostè  confio. 

Sr.  S.    Podeu  confiar-hi.  En  quant  avaloreu  el  tall  de 

carn  que  s'ha  endut  el  gos? 
Ton.      Unes  deu  pessetes. 
Sr.  S.    Posem-ni  quinze. 

(Prenent  nota). 

Ton.      Com  a  vostè  mateix  li  sembli.  Les  pagarà,  eh? 

Sr.  S.  Ja  ho  crec.  Vos  teniu  tota  la  raó.  I  presentant  com 
podeu  presentar  tres  testimonis,  més  o  menys  bor- 
nis, Tamo  del  gos  no  li  resta  més  que  pagar  bona- 
ment, si  no  vol  embrancar-se  anant  per  justícia, 
que  encara  més  hi  perdria. 

Ton.  Jo,  per  mí,  estic  disposat  a  arreglar-ho  mano  a 
mano  amb  bona  amistat  i  concòrdia. 

Sr.  S.  Sí,  és  millor  que  vos  fassi  la  paga  directament, 
perquè  vos  podríeu  citar-lo  a  Tamo  del  gos,  i  a 
les  hores  perdria  el  plet  amb  gastos  i  tot. 

Ton.  i  que  els  gastos  sempre  pujen  més  que  lo  que's 
reclama.  Oi  que  sí,  senyor  Saladrigas? 

Sr.  S.  Ja  ho  podeu  dir-ho.  Ton.  El  paper  i  tinta  de  les 
escriptures  cada  dia  va  més  car...  Tot  s'apuja. 

Ton.  Tot  s'apuja,  sí:  per  això  és  que  jo  he  pujat  aquí 
per  a  explicar-li  el  cas  del  gos.  En  altre  temps, 
quan  lesxoses  anaven  bé,  ho  hauria  deixat  córrer 
i  fins  hi  hauria  fet  brometa,  però  avui... 

Sr.  S.  No,  no.  El  mal  que's  fa  és  precís  pagar-lo.  Vos 
el  coneixeu  bé  a  l'amo  del  gos? 

Ton.      Ja  ho  crec! 

Sr.  S.    Es  home  de  responsabiltat  ? 
Ton.  Molta. 
Sr.  S.    Té  diners? 
Ton.      Diuen  que  molts. 

Sr.  S.    Bravo !  Tot  vos  afavoreix^  Ton.  I  qui  és  Tamo 

del  gos? 
Ton.      Es...  vostè  mateix. 
Sr.  S.  Joí 

Ton.  Sí,  vostè  és  Tamo  del  gos  que  ha  dentellat  el  meu 
xai  emportant-se'n  un  bon  troç  de  carn  valorat  en 
quinze  pessetes. 

Sr.  S.    Deieu  deu. 

Ton.  Però  vostè  mateix  ha  dit  quinze.  Per  lo  tant,  si 
no  abilla  les  quinze  de  Tala,  més  ben  dit,  del  xai, 
el  cito. 

Sr.  S.    Home,  Ton... 

Ton.  i  que  perdrà  el  plet  amb  gastos  i  tot,  que  sempre 
pujen  més  de  lo  que's  reclama,  perquè  el  paper  i 
la  tinta  de  les  escriptures  cada  dia  va  més  car. 
No  és  així,  senyor  Saladrigas? 

Sr.  S.  Sí,  sí :  teniu  raó.  No  vui  embolicar-me.  Hem  que- 
dat que  eren  tres  duros? 

Ton.      Tres  duros,  sí. 

Sr.  S.    Aquí  van  tres  duros  en  pessa. 

(Se'ls  treu  de  la  butxaca). 

Mireu  si  són  bons. 
Ton.      Sí  que  ho  són.  Això  sí  que  és  justícia  de  la  bona. 
Pago  al  comptat, 

(S'aixeca  per  a  marxar). 

Sr.  S.    Lo  que  és  de  raó  just  és  cumplir-ho. 
Ton.      Molt  bendit  i  molt  ben  entès.  Va  ja,  estigui  bo. 
Passi-ho  bé. 

Sr.  S.    Ei,  espereu-vos.  No  m.arxeu  tan  aviat.  Encara  no 

estem  llestos,  Ton. 
Ton.      No?  Que  hi  manca? 
Sr.  S.    Vos  ja  haveu  cobrat,  eh  que  sí? 
Ton.      Sí  senyor.  Que  vol  un  rebut? 
Sr.  S.    No  cal.  La  vostra  paraula  és  del  tot  valiosa. 
Ton.      Ja  pot  ben  dir-ho:  soc  legal  en  tot  i  per  tot. 

Sr.  S.   Vos  ja  haveu  cobrat,  repeteixo,  però  ara  manca 

que  cobri  jo. 
Ton.     Que  diu! 

Sr.  S.   Que  com  amo  del  gos  he  pagat,  però  que  com 

advocat  em  manca  cobrar  la  consulta. 
Ton.      Bé,  però... 
Sr.  S.    i  si  no  pageu  vos  cito. 

Ton.      No,  no:  no  estic  per  cites.  No  hi  he  anat  mai  a...  ^ 

Quan  li  tinc  de  donar  de  la  consulta? 
Sr.  S.    Cinc  duros. 

Ton.      Mosca !  Així  digui  que  encara  hi  perdo. 
Sr.  S.   Això  ho  dieu  vos. 
Ton.      Ben  bé  que  hi  perdo. 
Sr.  S.    La  raó  és  la  raó. 

Ton.  Hi  perdo  un  troç  de  xai  i  dos  duros,  que  és  com 
si  me'n  arrenquessin  un  altre  troç  de  xai  de  la 
meva  persona.  Ja  ho  veu  si  hi,  perdo. 

Sr.  S.  Més  hi  perdríeu  si  vos  entaulo  un  plet  que  el 
perdríeu. 

Ton.      Prou  que  ho  veig  que  el  perdria! 
Sr.  S.   Amb  gastos  i  tot,  que  com  ja  sabeu^  sempre  pu- 
jen  més  que... 

Ton.  Calli,  calli.  No  posi  més  llenya  al  foc  que  prou 
que  crema. 

(Tornant  a  seure). 

Però,  escolti:  que  no'l  podria  esquivar  aquest 
pagament  o  quan  menys  mermar-lo  un  xic  ?  Vostès, 
els  homes  de  ploma,  tenen  recursos  per  tot.  Com 
ho  podria  fer... 

Sr.  S.    Si  em  feu  una  altra  consulta  són  cinc  duros  més. 

Ton.      Fosca !  (Aixecant-se  de  cop). 

No  fem  bromes,  senyor  Saladrigas. 

Sr.  S.    Parlo  seriosament,  Ton, 

Ton.      Tingui,  tingui :  aquí  van  els  cinc  duros  de  la  con- 
sulta i  no'm  parlem  més  d'aquest  cas. 
z  (li  dóna  un  bitllet). 

Sr.  S.   Està  molt  bé.  Voleu  un  rebut? 
Ton.      Bé  prou  que  he  rebut  de  per  tot  arreu !  Passi-ho  bé 
tingui. 

Sr.  S,  Estigueu  bonet.  Ja  sabeu  on  teniu  un  bon  conce- 
ller. 

Ton.  Sí,  sí...  No  parli  més.  Qualsevol  dia  torno  a  embo- 
licar-me amb  aquesta  gent  de  Tart  de  la  ploma! 
Vaia  uns  pollastres. 

(Se'n  va  fent  petar  els  dits). 


ESCENA  VII 


Sr,  SALADRIGAS.  Tot  seguit  CANUT  amb  una  carta. 

Sr.  S.    Je,  je,  je! 

(Refregant-se  les  mans  amb  satisfacció). 
No's  pot  ésser  tonto  en  aquest  món.No's  pot  ba- 
dar. Dos  duros  d'aquest  Ton,  i  set  de  l'enamorat, 
són  nou  en  Tespai  d'una  horeta.  Si  tot  el  dia  anés 
seguint  així,  això  fóra  una  vinya.  Je,  je! 

(Pren  un  polvo  amb  gran  goig.) 

Canu.      Senyor  Saladrigas. 

Sr.  S.    Que  hi  ha,  Canut !  un  altra  consulta ! 

Canu.     Potser  que  sí. 

Sr.  S.    Fes-la  passar. 

Canu.     Ja  ha  passat. 

Sr.  S.    Vui  dir  que  entri,  animal. 

Canu.     Ja  ha  entrat. 

Sr.  S.    No  la  veig! 

Canu.     Aquí  està. 

(Entregant-li  una  carta.) 
Sr.  S.    Una  carta!  Qui  l'ha  dut? 
Canu.     Un  xuflero. 
Sr.  S.    Quin  xuflero  ! 

Canu.     Els  que  menen  tomòvils  no  se'ls  diu  així ! 
Sr.  S.     Sempre  seràs  ruc.  Veiam  que  diu  la  carta. 

(Veient  que  no  marxa). 
Que  fas  parat !  Que  esperes  ? 
Canu.     La  resposta  que  em  vulgui  donar. 

Està  bé.  (Llegeix),  "Senyor  Saladrigas:  Se- 
guint punt  per  punt  els  concells  que  m'ha  donat, 
amb  un  auto  de  lloguer,  i  a  la  vista  de  tothom, 
he  marxat  amb  la  seva  filla  Niteta  a  Sant  Pere  de 
Roda. 

Vostè  ara  digui  que  ens  toca  fer  més. 

El  seu  futur  gendre 
Nonito  Sanson, 

M'han  ben  atrapat! 

Que  li  dic  al  xuflero  que  els  hi  digui  que  els  toca 
fer? 

Res !  Que  prou  que  han  fet. 
Res  li  dic  que  els  hi  digui? 
Sí.  Que  els  digui  que...  Que  ja  no  hi  ha  remei!... 
Que  torni  en  Nonito  amb  la  meva  filla  a  casa 
quan  més  aviat  millor. 

ESCENA  DARRERA 

Dits  NONITO  i  aviat  NITETA 

NoNi.     Ja  em  té  aquí,  estimat  sogre. 

Sr.  S.    Infame!  Ja  deus  estar  satisfet,  eh? 

NoN.  Sí,  senyor,  molt.  Com  li  dic  en  la  carta,  tot  ho 
hem  fet  punt  per  punt  com  vostè  ho  ha  indicat. 
Tothom  ha  vist  com  fugíem.  No  he  descuidat 
cap  detall.  Si  he  tornat  tan  prompte,  ha  sigut 
perquè  vostè  no  passés  ànsia.  Li  està  bé? 

Sr.  S.    Molt  bé.  I  la  meva  filla? 

NiTE.     Aquí  als  teus  peus,  papaito,  demanant  perdó. 

(Entrant  i  agenollant-se,) 

NoNi.  I  jo  també:  perdó. 
Sr.  S.  Poques  vergonyes! 
NiTE.     Papà ! 

NoNi.     Senyor  Saladrigas!... 
Sr.  S.    Això  són  coses  de  fer? 

NoNi.     Ja  li  dic  que  no  hem  fet  més  que  seguir  els  con- 
cells que  m'ha  donat  al  fer-li  la  consulta. 
NiTE.     I  que  jo  he  escoltat  darrera  de  la  porta.  Perdó. 
NoNi.  Perdó. 


Sr.  S. 


Canu. 

Sr.  S. 
Canü. 
Sr.  S. 

Canu.     Je,  je!  Semblen  unes  cetrilleres  de  luxe. 

Sr.  S.     No  hi  ha  remei !  No  hi  ha  més  remei !  Caseu-vos. 

NiTE.     Que  contenta  que*m  fas !  Gràcies,  papaito. 

(Aixecant-se), 

NoNi.     Igual  li  dic,  estimat  sogre. 

Sr.  S.    L'he  feta  bona!  Uhe  feta  bona!  Això  és  pitxor 

que  ésser  Tamo  del  gos. 
NiTE.     Que  vol  dir! 
NoNi.     Que  diu ! 

Sr.  S.     Ja  m'entenc  jo,  ja  m'entenc.  Déu  vos  fassi  ben 
casats. 

NoNi.     I  que  procurarem  fer-lo  avi  ben  aviat. 
Sr.  S.    Prou  que  ho  suposo. 

